Хәажәкыра 16 — Sputnik. Анемеццәа (36%) италиаа (34%)
Иааидкыланы Ҟрым Урыстәыла иатәуп ҳәа изыԥхьаӡо ареспондентцәа рхыԥхьаӡареи уи ус акәым ҳәа изыԥхьаӡо ареспондентцәа рхыԥхьаӡареи еиҟароуп, Франциа заҵәык аҿы Ҟрым Урыстәыла иаҵанакуам ҳәа изшьо рхыԥхьаӡара еиҳауп. Аиҳарак Ҟрым Урыстәыла иахәҭакуп ҳәа иахьырыԥхьаӡо Германиа ауп, уигьы аҿар рыҩныҵҟа, 25 шықәса зхыҵуа инадыркны 34 шықәсанӡа. Франциа акәзар ус изшьо рықәра 55 шықәса инаркны 64 шықәсанӡоуп иахьыҟоу.
Иара убри аан 51% америкаа, 48% афранцызцәа, 44% британиаа, 34% италиаа, 23% анемццәа азҵаара аҭак аҟаҵара рцәыуадаҩхеит.
Азҵаарақәа мҩаԥнагеит еицырдыруа жәларбжьаратәи аҭҵааратә еилахәыра TNS Global, жәабран 16 — 22 рзы. Иара иалахәын 5132-ҩык ареспондентцәа: Франциа, Германиа, Британиа Ду, Италиа, ЕАШ (США) рҟынтәи.
Апроект "Sputnik. Агәаанагара" иазку адыррақәа.
Ауаажәлар ргәаанагара аилкааразы жәларбжьаратәи апроект аусура иалагеит 2015 шықәса, ажьырныҳәамзазы. Апроект ацхырааҩс иқәгылеит аҭҵааратә компаниақәа Populus, Forsa, iFop. Апроект "Sputnik. Агәаанагара" аҳәаақәа ирҭагӡаны еиуеиԥшым аҵк ҷыда змоу асоциалтә, аполитикатә зҵаарақәа ирызкны лассы-лассы ауаажәлар ргәаанагара аилкааразы аҭҵаарақәа мҩаԥнагоит. Sputnik (sputniknews.com) – ажәабжьтәи арадиотәи амаҵзура атәылақәа жәпакы рҟны ахаҭарнакрақәа амоуп. Sputnik шьақәгылоуп асаитқәа, арадио, амобилтә хархәагақәа, асоциалтә каҭақәа рыла.